Document ID: 32012R1231

32012R1231
L 350/1
SLUŽBENI LIST EUROPSKE UNIJE
17.12.2012.
UREDBA VIJEĆA (EU) br. 1231/2012
od 17. prosinca 2012.
o izmjeni Uredbe (EU) br. 7/2010 o otvaranju i upravljanju autonomnim carinskim kvotama Unije za određene poljoprivredne i industrijske proizvode
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 31.,
uzimajući u obzir prijedlog Europske komisije,
budući da:
(1)
Kako bi se osigurala dostatna i neprekinuta opskrba određenom robom koja se u Uniji ne proizvodi u dovoljnim količinama te kako bi se izbjegli poremećaji na tržištu određenih poljoprivrednih i industrijskih proizvoda, Uredbom Vijeća (EU) br. 7/2010 (1) otvorene su autonomne carinske kvote. Proizvodi unutar tih carinskih kvota mogu se uvoziti po sniženim carinskim stopama ili po nultoj carinskoj stopi. Iz istih je razloga za odgovarajući opseg proizvoda s rednim brojevima 09.2658, 09.2659, 09.2660 i 09.2661 potrebno otvoriti nove carinske kvote po nultoj carinskoj stopi s učinkom od 1. siječnja 2013.
(2)
Obujam kvota za autonomne carinske kvote s rednim brojevima 09.2628, 09.2634 i 09.2929 nije dovoljan kako bi u tekućem kvotnom razdoblju, koje završava 31. prosinca 2012., zadovoljio potrebe industrije u Uniji. Stoga bi obujam tih kvota trebalo povećati s učinkom od 1. srpnja 2012. Međutim, povećanje opsega kvote za autonomnu carinsku kvotu s rednim brojem 09.2634 ne bi trebalo nastaviti nakon 31. prosinca 2012.
(3)
Opseg kvote za autonomne carinske kvote s rednim brojem 09.2603 trebalo bi zamijeniti opsegom prikazanim u Prilogu ovoj Uredbi.
(4)
Nastavak odobrenja carinskih kvota u 2013. za proizvode s rednim brojevima 09.2615, 09.2636, 09.2640, 09.2813 i 09.2986 nije više u interesu Unije. Te kvote bi stoga trebalo zatvoriti s učinkom od 1. siječnja 2013., a odgovarajuće proizvode izbrisati iz Priloga Uredbi (EU) br. 7/2010.
(5)
S obzirom na brojne izmjene koje treba izvršiti, Prilog Uredbi (EU) br. 7/2010 bi radi jasnoće u potpunosti trebalo zamijeniti.
(6)
Uredbu (EU) br. 7/2010 stoga bi trebalo na odgovarajući način izmijeniti.
(7)
Budući da bi carinske kvote trebale proizvesti učinak od 1. siječnja 2013., ova Uredba bi se trebala primjenjivati od istog datuma i stupiti na snagu odmah nakon objave u Službenom listu Europske unije,
DONIJELO JE OVU UREDBU:
Članak 1.
Prilog Uredbi (EU) br. 7/2010 zamjenjuje se tekstom iz Priloga ovoj Uredbi.
Članak 2.
S učinkom od 1. srpnja 2012., u Prilogu Uredbi (EU) br. 7/2010:
(1)
obujam kvote za autonomnu carinsku kvotu s rednim brojem 09.2628 utvrđuje se na 3 000 000 m2;
(2)
obujam kvote za autonomnu carinsku kvotu s rednim brojem 09.2634 utvrđuje se na 8 000 tona za razdoblje do 31. prosinca 2012.;
(3)
obujam kvote za autonomnu carinsku kvotu s rednim brojem 09.2929 utvrđuje se na 10 000 tona.
Članak 3.
Ova Uredba stupa na snagu na dan objave u Službenom listu Europske unije.
Primjenjuje se od 1. siječnja 2013., osim članka 2. koji se primjenjuje od 1. srpnja 2012.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. prosinca 2012.

Labels: 3
1
6